《虞检校奉省相命南迓王御史十月舟过珠林承寄佳作依韵奉答》
元代·刘崧

瓜熟东湖日，长怀别故人。忽传舟楫近，先寄墨题新。

远候轻千里，幽居少四邻。几时持使节，来赏菊花春。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。